НАРЕДБА ЗА РЕДА И УСЛОВИЯТА ЗА
ИЗВЪРШВАНЕ НА ТЪРГОВСКА
ДЕЙНОСТ НА ТЕРИТОРИЯТА НА
ОБЩИНА ЯКОРУДА

ГЛАВА I
ОБЩИ ПОЛОЖЕНИЯ
Чл.1.(1) С тази Наредба се уреждат реда и условията за извършване на търговска дейност на територията на община Якоруда. Целта на наредбата е да осигури защита на потребителите и условия за лоялна конкуренция, както и опазване на обществения ред и спокойствието на гражданите.
(2) Целта на наредбата е да улесни и насърчи търговската дейност, като същевременно се съблюдават и спазват следните принципи:
1. защита на потребителите;
2. лоялна конкуренция;
3. защита на обществения ред и спокойствието на гражданите и опазване на околната среда ;
4. защита от шума в околната среда от локални източници;
Чл.2  С наредбата се въвежда: 
1. регламент за работно време на стационарни обекти и за търговия на открито в имоти частна собственост; 
2. разрешителен режим за ползване на място за извършване на търговия на открито върху терени общинска собственост и за разполагане на подвижни съоръжения пред стационарни търговски обекти. 
Чл.3 Общинските информационни масиви са за служебно ползване и съдържат данни за:
 1. Дейности в стационарни и преместваеми обекти.
 2. Дейности на открито върху терени общинска собственост
3. вида и наименованието на търговския обект;

4. адреса на търговския обект;

5. предмета на дейност на търговския обект;

6. работно време и почивен ден на търговския обект;

7. извършва /не извършва/ продажба на вино и спиртни напитки;

8. извършва /не извършва/ продажба на тютюн и тютюневи изделия;

9. фирма, седалище (адрес на управление), ЕИК (БУЛСТАТ) и телефон на търговеца;

10. трите имена и телефон на материално- отговорното лице за търговския обект;

11. данни за собственика на имота, чиято собственост е търговския обект.

Чл.4 Според вида си търговските обекти са:

(1) стационарни:
1. Магазини за хранителни стоки;
2. Магазини за нехранителни (промишлени) стоки;
3. Производствени обекти, извършващи търговска дейност;
4. Заведения за хранене и развлечения;
5. Места за настаняване;
6. Сервизи , работилници, пунктове, ателиета, салони и други обекти за услуги;
7. Складове за търговия на едро и дребно;
8. Пунктове за вторични суровини;
9. Игрални зали за хазартни игри;
10. Бензиностанции, модулни и стационарни газостанции;
11. Аптеки, дрогерии и оптики;
(2) Нестационарни/преместваеми/
2.1. Павилиони, каравани, фургони и др.подобни

Чл.5 Обекти по чл.4/1/ могат да се стопанисват и управляват от физически и юридически лица, регистрирани по съответния ред и отговарящи на всички нормативни изисквания на специалните нормативни актове, в зависимост от предмета на осъществяваната от тях дейност.
ГЛАВА II
ИЗВЪРШВАНЕ НА ТЪРГОВСКА ДЕЙНОСТ В СТАЦИОНАРНИ
ОБЕКТИ НА ТЕРИТОРИЯТА НА ОБЩИНА ЯКОРУДА
РАЗДЕЛ I
Ред и условия за заявяване на работно време на стационарни търговски обекти

Чл.6.(1) При извършване на търговска дейност в стационарен обект физическите и/или юридическите лица подават в общинската администрация уведомление (по образец) до кмета на Общината, в 20- дневен срок от започването на дейността.
(2) В уведомлението се посочва:
12. вид , наименование и адрес на търговския обект;
13. предмет на дейност на търговския обект;
14. работно време и почивен ден;
15. извършва /не извършва/ продажба на вино и спиртни напитки;
16. извършва /не извършва/ продажба на тютюн и тютюневи изделия;
17. фирма, адрес на управление (седалище), ЕИК (БУЛСТАТ) и телефон на търговеца;
18. данни за собственика на имота, в който се намира обекта.
(3) Към уведомлението по алинея 1 търговецът декларира, че притежава следните документи, необходими за извършване на съответната търговска дейност:
1. Удостоверение за актуално съдебно състояние на фирмата или актуално удостоверение от Агенция по вписванията ;
2. Документ,
уреждащ
ползването
на
обекта
по
предназначение/удостоверение за ползване, разрешение за поставяне, удостоверение за търпимост и други ;
3. Удостоверение за регистрация от Областна дирекция по безопасност на храните - Благоевград (ОДБХ- Благоевград), за търговия с храни (съгл. чл.12, ал.8 от Закона за храните)- при продажба на стоки, за които се изисква такъв докумен;
4. Удостоверение за регистрация в Регионална здравна инспекция - Благоевград (РЗИ-Благоевград) за дейност в обекти с обществено предназначение (№ / дата) - (копие на документа);
5. Документ за собственост на имота;
6. Удостоверение за вписване в регистър по Закона за занаятите и номер на майсторско свидетелство /при извършване на стопанска и търговска дейност, по смисъла на Закона за занаятите/;
7. Други документи, съгласно изискванията на българското законодателство.
Чл.7. (1) В 7 (седем) дневен срок от постъпването на документите по чл.6 от Наредбата уведомленията се вписват в общински информационен масив "Търговски обекти" от оправомощено от кмета на Общината длъжностно лице, което издава окончателна официална бланка „Уведомление”, заверена с подписа и печата на кмета, потвърждаваща извършеното вписване на търговския обект в информационния масив. Уведомлението се предоставя на търговеца по служебен път. Документите към подаденото уведомление за извършване на търговска дейност се съхраняват от същото лице.

(2) При констатирано несъответствие в декларираните данни, оправомощеното от кмета на Общината длъжностно лице, уведомява търговеца в 7 (седем) дневен срок да отстрани допуснатите пропуски.
(3) При промяна на обстоятелствата по чл.6.(2) търговеца е длъжен в 7 (седем) дневен срок от настъпването им да уведоми кмета на Общината по реда на алинея 1 от същия член. 
Общи изисквания при извършване на търговска дейност в стационарен обект

Удължено работно време.
Чл.8.(1) Лицата, стопанисващи търговските обекти определят работно време, което посочват в уведомлението и съгласуват с кмета на Общината. Обявеното работно време е задължително за търговците.
(2) Работното време на търговските обекти е регламентирано в следните интервали:

1. От 07:00 часа - до 23:00 часа, за сезон “Пролет - Лято” / от 01.05 до 31.10/;

2. От 07:00 часа - до 22:00 часа, за сезон “Есен - Зима” /01.11 до – 31. 04/
(3) Спазвайки съгласуваното работно време, търговците осъществяват дейността си по начин, който не допуска дискомфорт от предизвикване на шум в околната среда.
(4) Шумът от обектите не трябва да превишава допустимите законови граници.

(5) За търговски обект, който с дейността си предизвиква шум, нарушаващ спокойствието на гражданите и се намира на отстояние до 30 метра от жилищни сгради, както и за обект, разположен в сграда с режим на етажна собственост, работното време е от 07.00 ч. до 22.00 ч. (респективно- до 23.00 часа- през сезон „пролет-лято”).
Чл.9 (1) Търговските обекти могат да бъдат и с удължено работно време, след издаване на разрешение от кмета на Общината. За удължаване на работното време се подават следните документи:

Заявление до кмета на Общината;
Протокол от Регионална здравна инспекция (РЗИ) или лицензирана лаборатория за съответствие с допустимите нива на шум в и около обекта. 

2. Заповедта, даваща право на обектите да работят с удължено работно време, се поставя на видно място в търговския обект и важи до 12 месеца от датата на издаването.
Чл.10. Кметът на община Якоруда или оправомощеното от него длъжностно лице, могат по изключение да съгласуват удължено работно време на търговски обекти и заведения за хранене и развлечения, във връзка с празници и тържествени ритуали, за което се издава изрична заповед по конкретния повод.
Чл.11. Изискванията за удължено работно време не се отнасят за търговски обекти - „Места за настаняване”, категоризирани по Закона за туризма.
Чл.12. Жалби на граждани за нарушения на спокойствието им и обществения ред, предизвикани от обекти, работещи с удължено работно време, се проверяват от правоимащите органи.
Чл.13. Кметът на Общината със заповед може да променя и прекратява разрешението за удължено работно време на търговски обект, ако в рамките на 1 (една) година са констатирани:
1. Две или повече жалби от граждани за наднормени нива на шум, както и нарушаване на обществения ред и тяхното спокойствие, чиято основателност е доказана с протокол за измерен шум от РЗИ- гр. Благоевград и/или констативен акт от органите на реда в тази насока;
2. Два и повече случая на неспазване регламента за работното време (съгл. чл.8 от наредбата), установени по надлежния ред. 
Чл.14.(1) Търговецът е длъжен да постави в близост до входа на търговския си обект следната информация:
 -фирмата и седалището на търговеца;
- работното време на търговския обект;
- името и фамилията на материално- отговорното за обекта лице;
- почивните дни на обекта.
(2) На витрината на обекта могат да се поставят надписи на български език, указващи вида и наименованието му, както и наименованието на предлаганите стоки и услуги.
(3) Търговецът може да изпише допълнително наименованието на обекта или надписи и на чужд език само, ако те дублират надписите на български език или представляват търговска марка, фирмен знак.
(4) Когато търговският обект е затворен, търговецът обявява това на мястото, на което обявява работното време.
Чл.15. Собствениците(ползвателите) на търговски обекти са длъжни:
1. Да спазват работното време на обектите;
2. За работа с удължено работно време да спазват реда за заявяване и утвърждаване от кмета на общината;
3. Да не допускат стойности на показатели на шум, по - високи от граничните стойности в тихите зони в урбанизираните територии;
Чл.16. Лицата упражняващи търговска дейност в обекти на територията на общината са длъжни: 
1. да поддържат чистотата в обекта и прилежащата му територия; 
2. да следят за спазването на обществения ред в обекта, като при необходимост информират компетентните органи; 
3. в обекти с нощен режим на работа да осигуряват шумозаглушителна изолация. 
4. да спазват останалите нормативни актове имащи отношение към извършваната дейност. 

Чл.17 (1) Търговецът е длъжен да предлага на потребителя стоки с етикети на български език или и на български език, с изключение на случаите, когато информацията по ал.2 от чл.14 на Наредбата може да бъде предоставена чрез използването на широко разпространени символи, като пиктограми и други знаци, които са лесно разбираеми за потребителите или чрез използването на наименования за произход на стоките, които са общоизвестни.
(2)Търговецът е длъжен да осигури указания за употреба на български език при продажбата на стоки, чиято употреба изисква наличието на технически познания, стоки съдържащи опасни вещества или стоки, чиято употреба предполага наличието на специални умения или спазването на специални изисквания за безопасност. 
(3)Търговецът няма право да отстранява или променя етикетите, маркировките или друга информация, дадени от производителя или вносителя, ако с това свое действие ще подведе потребителя.
Чл.18.(1) Всеки търговец е длъжен предварително да постави в непосредствена близост до стоката нейната цена, 
(2) Обявените цени на стоките и/или услугите трябва да бъдат недвусмислени, лесно разбираеми, ясно и четливо изписани и да не въвеждат потребителя в заблуждение.
(3) Цената на стоката/услугата трябва да бъде посочена в левове за съответната мерна единица или за брой.
(4) Лицата, осъществяващи хотелиерство са длъжни:
1. Да обявяват цените на нощувките и на другите предлагани от тях услуги чрез ценоразпис, поставен на видно за потребителите място в близост до рецепцията и във всяка стая;
2. Да обявяват цените така, че те да бъдат лесно разбираеми, да са четливо изписани и да не въвеждат потребителите в заблуждение;
3. Да обявяват цените задължително и в левове.
Чл.19. За извършената продажба на стока или услуга, всеки търговец е длъжен да издава съответния  документ /фактура, фискална касова бележка от електронен касов апарат. 
Чл.20. Търговецът е длъжен да предоставя на потребителя търговска гаранция в писмена форма при спазване изискванията на Закона за защита на потребителите при продажбата на стоки, подлежащи на гаранционно поддържане.
Чл.21. Търговецът е длъжен да държи на разположение на контролните органи следните документи в зависимост от предмета му на дейност: 
1. Заявление за работно време на търговския обект; 
2. регистрация за извършване на туристическа и туроператорска агентска дейност; 
3. удостоверение за категория на обектите по чл.3, ал.1, т. 3 и т. 5, съгласно Закона за туризма; 
4. копие от документа за произхода на стоките; 
5. удостоверение за вписване в Търговския регистър към Агенция по вписванията; 
6. разрешение за ползване на място за разполагане на подвижни съоръжения пред стационарен търговски обект, схема по чл. 28 б и документ за платена такса. 
7. документи изискуеми от специални нормативни актове, лицензи, разрешителни и други, в зависимост от предмета на дейност. 
ГЛАВА III
Търговия на открито върху терени общинска собственост. Ред и условия за ползване на място за разполагане на подвижни съоръжения пред стационарни обекти.

РАЗДЕЛ I
Търговия на открито върху терени общинска собственост.
Общи положения
Чл.22.(1) Търговия на открито е търговията на дребно върху терени общинска собственост - тротоари, площади, улични платна и други. извършвана посредством следните съоръжения, извършвана:
1. в или от превозни средства. 

2. с временни съоръжения – търговски маси, щандове, стелажи, сергии, витрини, помощни съоръжения и други подобни, които не са трайно прикрепени върху терена. 

3. чрез разполагане на маси, столове, пейки пред заведенията за хранене и развлечения.

 4. чрез разполагане на атракционни, увеселителни, циркови съоръжения.

Специализирана количка за продажба на варена царевица, захарен памук и пр.;
(2) Търговията на открито на обществени места се извършва по одобрена от главния архитект схема като във връзка с честване на традиционни празници и тържества от национално и местно значение, както и по повод на насърчителни предприемачески инициативи, кмета на Общината може да определи със заповед и други места за организиране на базари, изложения, и др. подобни мероприятия, като в такива случаи не е необходимо прилагане и одобряване на схема от главния архитект.
Чл.23. На територията на община Якоруда не могат да бъдат предмет на търговия на открито:
1. Стоки, които поради този начин на предлагане могат да бъдат опасни за човешкото здраве;
2. Лекарства, лекарствени материали и продукти, медико - санитарни и хигиенни материали;
3. Петролни продукти и дериватите им;
4. Вино и спиртни напитки;
5. Тютюн и тютюневи изделия;
6. Други стоки, за които е предвидена забрана в нормативен акт.
Чл.24.(1) Търговците, получили удостоверение да извършват търговия на открито (в т.ч. и от самостоятелни преместваеми обекти, извършващи търговска дейност), заплащат такса за заетата общинска площ, определена в Наредбата за определянето и администрирането на местните такси и цени на услуги, приета от Общински съвет – Якоруда, която се  заплаща на касата в Общинския център за административно обслужване на гражданите, а също така чрез банков превод или в пощенски клон, по съответната сметка на Община Якоруда.
РАЗДЕЛ II
Ред и условия за разрешаване на търговска дейност на
открито - „Тротоарно право"
Чл.25.(1) Лицата, желаещи да извършват търговска дейност на открито подават в Общинската администрация заявление (по образец) до кмета на община Якоруда, в което посочват мястото и предмета на дейността, за които желаят да получат удостоверение.
(2) В заявлението се посочват следните данни:
4. име на търговеца - (фирма, ЕИК) ;
5. адрес на управление, седалище;
6. място, вид и площ на съоръжението;
7. вида на стоките, с които ще се извършва търговия;
8. срок за ползване на мястото.
(3) Главният архитект на Общината дава писмено становище по заявлението. 
Чл.26 (1) Удостоверението за извършване на търговия на открито се издава в 2 (два) екземпляра от кмета на Общината или от оправомощено от него лице, в 7-дневен срок след постъпване на заявлението.
(2) Единият екземпляр се предоставя на търговеца, а вторият се прикрепва от длъжнстното лице към досието- за съхранение и служебно ползване.
Чл.27. Издадените разрешения се вписват в общински информационен масив „Търговия на открито - тротоарно право” от оправомощено от кмета на Общината длъжностно лице.
РАЗДЕЛ III
Ред и условия за извършване на търговска дейност от
разположени върху общински терен подвижни съоръжения
пред стационарни обекти и самостоятелно
Чл.28.(1) Пред стационарни търговски обекти, ползвателите им могат да разполагат подвижни съоръжения върху терени общинска собственост, обслужващи извършваната в обекта търговска дейност. Поставянето им се извършва изцяло по реда и при условията на Наредбата за преместваеми обекти, за рекламите, информационни мономентално- декортивни елементи и за рекламна дейност на територията на община Якоруда, съгл. чл.56, ал.2 от Закона за устройство на територията.
(2) Подвижни съоръжения по смисъла на алинея 1 са:
1. Маси и столове (пейки) за консумация на храни и напитки- на открито;
2. хладилни витрини, фризери за сладолед и др. обекти, ползващи ел.захранване;
3. щендери и стелажи за излагане на предлагани за продажба в търговския обект стоки;
4. Колички за продажба на стоки и продукти.
(3) Разполагането на съоръжения по ал.2,т.2 следва да бъде в съответствие с нормативните изисквания относно захранването с ел. енергия с оглед запазване живота, здравето и безопасността на гражданите.
Чл.29. За извършване на дейност от поставени преместваеми съоръжения пред стопанисвания от него обект, търговеца подава заявление до кмета на Общината в съответствие с одобрените схеми, след предварително съгласуване на своето искане с главния архитект. 
Чл.30  Издаването на удостоверение за извършване на дейност от преместваеми съоръжения, обслужващи търговията се прави въз основа на разрешение за тяхното поставяне и разполагане, което се издава на името на ползвателя от главния архитект на общината (в съответствие с Наредбата за преместваеми обекти, за рекламите, информационни мономентално- декортивни елементи и за рекламна дейност на територията на община Якоруда, съгл. чл.56, ал.2 от Закона за устройство на територията).
Чл.31 За разполагането на подвижни съоръжения пред стационарни търговски обекти задължително се изготвя индивидуална схема, одобрена от ОЕСУТ и заверена от главния архитект на общината, указваща заеманата площ, пространственото разположение, отстоянията от сгради и от регулационни имотни граници.
Чл.32 Въз основа на издаденото от главния архитект разрешение за разполагане на преместваеми съоръжения, оправомощено от кмета на Общината длъжностно лице вписва достоверността и води текущите данни по това направление в общинския информационен масив „Търговия на открито: Подвижни съоръжения/масички”, а така също и съблюдава за редовното плащане на съответната месечна такса, определена от Общински съвет- Якоруда.
Чл.33. При неплащане на таксата в срока посочен в чл.41, ал.5, удостоверението (респ. разрешителното) се смята за прекратено. 
Чл.34. При системно забавяне на месечното плащане и/или при отказ от страна на търговеца да плаща дължимата месечна такса, се пристъпва към процедура по демонтиране и премахване на разположените върху общински терени преместваеми съоръжения. 
Чл.35.(1) Кметът на Общината може да отказва издаването на удостоверение за извършване на търговия на открито, както и за извършване на търговска дейност от разположени подвижни съоръжения при липса на някои от изискуемите документи или при декларирани от търговеца данни с невярно съдържание.
Чл.36. Издадено удостоверение/разрешение за извършване на търговия на открито по смисъла на Глава III от наредбата, се отнема със заповед на кмета на Общината, при:
1. Неизпълнение в срок на дадените предписания по чл.44, ал.2;
2. Промяна на схемата на местата за извършване на дейност на открито във връзка с неотложни обществени нужди - спешни ремонти, бедствени ситуации.
Чл.37.(1) При промяна в заетата площ от общинския терен, както и при предсрочно преустановяване ползването на определеното място, търговеца своевременно подава заявление, с което уведомява кмета на Общината за настъпилото събитие. Оправомощеното длъжностно лице отбелязва в информационния масив променените данни.
(2) За период, в който поради основателни причини (изрично посочени в заявление или декларация от търговеца) не се извършва търговска дейност върху терен- общинска собственост, такса не се дължи.
(3) След прекратяване на дейността или изтичане срока на издадено удостоверение (респ. разрешение) по смисъла на Глава III от Наредбата, физическите и юридическите лица са длъжни да премахнат всички подвижни съоръжения и заграждения и да възстановят общинското място в първоначалния му вид.
(4) В случай, че търговците не премахнат на добра воля разположените върху имоти- общинска собственост преместваеми обекти, съоръженията се премахват принудително от Общината, като за направените разходи се издава изпълнителен лист, съгласно чл.57а от ЗУТ.
РАЗДЕЛ IV
Амбулантна търговия
Чл.38 Амбулантна търговия е „подвижната” търговия на дребни стоки, която не се извършва на точно определено място. Амбулантните търговци пътуват и продават на открито и на различни места.
Чл.39.(1) Амбулантната търговия на територията на Общината се извършва само с позволителен документ, издаден от Кмета на общината или оправомощено от него лице, въз основа на подадено от лицето заявление /по образец/.
(2) За издаване на удостоверение за амбулантна търговия се заплаща такса за разрешение за извършване на търговия на открито, определена в Наредбата на Общински съвет- Якоруда за определянето и администрирането на местните такси и цени на услуги.
ГЛАВА IV
ТЪРГОВИЯ НА ОТКРИТО В ИМОТИ- ЧАСТНА СОБСТВЕНОСТ
Чл.40.(1) При упражняване на търговска дейност на открито в имоти частна собственост търговците (физически и юридически лица) уведомяват за това кмета на Общината.
(2)  В уведомлението по алинея 1 (по образец) задължително се посочват следните данни:
1. име на търговеца - (фирма, ЕИК) ;
2. адрес на управление, седалище;
3. място, вид и площ на съоръжението;
4. вида на стоките, с които ще се извършва търговия;
Чл.41. Не могат да бъдат предмет на търговска дейност на открито в имоти частна собственост:
1. Стоки, които поради този начин на предлагане могат да бъдат опасни за здравето;
2. Лекарства, лекарствени материали и продукти, медико - санитарни и хигиенни материали;
3. Петролни продукти и дериватите им;
4. Вино и спиртни напитки;
5. Тютюн и тютюневи изделия;
6. Други стоки, за които е предвидена забрана в нормативен акт.
Чл.42. (1) Работното време за извършване на търговия на открито в имоти частна собственост се определя в рамките от 07.00 ч. до 23.00 ч. 
ГЛАВАV
КОНТРОЛ И САНКЦИИ
Чл.43. Контролът по спазване на настоящата наредба се осъществява от кмета на община Якоруда и оправомощени от него длъжностни лица, както и от служители на Участък Якоруда, при РУ Разлог.
Чл.44.(1) Актовете за установяване на нарушенията се съставят от длъжностни лица, определени от кмета на Общината.
(2) Наказателните постановления се издават от кмета на Общината или от оправомощени от него длъжностни лица.
(3) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.
Чл.45. Длъжностните лица на контролните органи по чл.43 от наредбата имат право:
1. На свободен достъп в производствените и търговските обекти;
2. Да изискват необходимите документи във връзка с осъществявания от тях контрол;
3. Да привличат експерти в съответната област, когато проверката е особено сложна и изисква специални знания;
4. Да съставят актове за установяване на административни нарушения.
Чл.46. Контролните органи са длъжни:
1. Да се легитимират при извършване на проверките;
2. Да установяват точно фактите при извършвания от тях контрол;
3. Да дават задължителни предписания за отстраняване на несъответствия и нарушения на настоящата наредба;
4. Да дават заключения по възраженията във връзка с констатираните нарушения;
5. Да опазват служебната и търговска тайна на проверяваните лица и да не разгласяват данни, станали им известни при или по повод изпълнение на служебните им задължения;
Чл.47. Кметът на Общината може да предлага съвместни проверки по изпълнение на настоящата наредба с органите на Участък Якоруда, при РУ Разлог, ОДБХ- Благоевград, РЗИ- Благоевград и с др. контролни органи.
Чл.48. изм. с Решение № 25/Протокол № ОбС – 01/21.02.2025 г. За нарушения по раздел II от глава II на Наредбата, на виновните лица се налага глоба от 100 лева /51.13 евро до 500 лева /255.65 евро, а на едноличните търговци и юридическите лица- имуществена санкция от 200 лева /102.26 евро  до 1000 лева/511.29 евро.

Чл.49. изм. с Решение № 25/Протокол № ОбС – 01/21.02.2025 г. За нарушения по глава III от наредбата, както и при извършване на амбулантна търговия без издадено разрешително от компетентните органи, на виновните лица се налага глоба, а на едноличните търговци и юридическите лица- имуществена санкция в размер от 100 лева /51.13 евро до 500 лева/ 255.65 евро.

Чл.50.(1) изм. с Решение № 25/Протокол № ОбС – 01/21.02.2025 г. При функциониране на търговски обект, без съгласувано с Общината уведомление за търговска дейност и работно време и/или неспазването му, на виновните лицата се налага глоба, а на едноличните търговци и юридическите лица- имуществена санкция в размер от 250 лева /102.26 евро до 500 лева/ 255.65 евро, а при повторно нарушение от 100 лв./ 51.13 евро до 500 лева/ 255.65 евро.

(2) изм. с Решение № 25/Протокол № ОбС – 01/21.02.2025 г. Ако нарушението по предходния член е допуснато в обект, работещ с удължено работно време, след 22.00 часа за сезона „есен - зима” и след 23.00 часа за сезона „пролет-лято”, на виновните лица се налага глоба, а на едноличните търговци и юридическите лица- имуществена санкция в размер от 500 лева/255.65 евро  до 1000 лева/ 511.29 евро, като при повторно нарушение се прилагат разпоредбите на чл.31, ал.1, т. 2 от Закона за защита от шума в околната среда.

Чл.51.(1) изм. с Решение № 25/Протокол № ОбС – 01/21.02.2025 г. При констатирано от контролните органи нарушаване на спокойствието и обществения ред на територията на Община Якоруда от дейности на търговски обекти (в т.ч. заведения за хранене и развлечения), на виновните лица се налага глоба, а на едноличните търговци и юридическите лица- имуществена санкция в размер от 300  лева /153.39 евро до 1000 лева/511.29 евро. При повторно нарушение на виновните лица се налага глоба, а на едноличните търговци и юридическите лица- имуществена санкция в размер от 1000 лева/ 511,29 евро до 3000 лева/1533.86 евро.

(2) изм. с Решение № 25/Протокол № ОбС – 01/21.02.2025 г. Ако нарушението по предходния член е допуснато в обект, работещ с удължено работно време, след 22.00 часа за сезона „есен - зима” и след 23.00 часа за сезона „пролет-лято”, на виновните лица се налага глоба, а на едноличните търговци и юридическите лица- имуществена санкция в размер от 500 лева/ 255.65 евро до 2000 лева/1022.58 евро. При повторно нарушение се прилагат разпоредбите на чл.31, ал.1, т. 2 от Закона за защита от шума в околната среда.

Чл.52. изм. с Решение № 25/Протокол № ОбС – 01/21.02.2025 г. За нарушения на тази наредба, извън конкретно посочените, на виновните лица се налага глоба, а на едноличните търговци и юридическите лица- имуществена санкция в размер от 100 лева/51.13 евро до 1000 лева / 511,29 евро.

Чл.53. На територията на община Якоруда се забранява:

1. Търговия с пиротехнически изделия с увеселителна цел извън обектите по Закона за контрол над взривните вещества, огнестрелните оръжия и боеприпасите и Правилника за неговото приложение;

2. Продажба и консумация на алкохолни напитки и цигари на лица до 18 години в обектите;

3. Продажбата на алкохолни напитки, тютюневи изделия в учебни, възпитателни и здравни заведения, и при провеждане на спортни игри и други подобни.

4. Сервиране на клиенти в явно нетрезво състояние;

5. Недискретно предлагане за продажба на разрешени печатни издания или други изделия с еротична тематика;

6. Извършване на търговска дейност под заслона на автобусните спирки и използването на подръчни съоръжения като пейки, кашони, касети , огради, входни врати на жилищни сгради, дворове и др.

7. Извършване на търговска дейност в частни дворни места без подадено съответно уведомление в Общинска администрация- Якоруда.

8. Ползването на зелените площи, тротоарите, както и други места, предназначени за общо ползване около търговските обекти, за съхраняване на стоки и амбалаж.

9. Използването на тротоарите за търговска дейност в случай, че няма 1 метър свободен за преминаване на пешеходци.

10. Изнасянето на озвучителни уредби пред търговските обекти и озвучаване на пространството около тях под каквато и да е форма.

11. Продажба на стоки с неустановен произход.

12.Озвучаването и вдигането на шум над пределните норми в търговските обекти, нарушаващи спокойствието на гражданите.

13.Самоволното удължаване на работното време, извън посоченото в уведомлението по чл. 5, ал. 1. от наредбата.

Чл.54. При констатирано нарушаване на чл.53, т.1-11 от Наредбата, на виновните лицата се налага глоба, а на едноличните търговци и юридическите лица- имуществена санкция в размер от 50 лева / 25,56 евро до 1000 лева/ 511,29 евро.

ДОПЪЛНИТЕЛНИ РАЗПОРЕДБИ
По смисъла на тази наредба:
§1. „Потребител” е всяко физическо лице, което придобива стоки или ползва услуги, които не се предназначени за извършване на търговска или професионална дейност, и всяко физическо лице, което като страна по договор по този закон действа извън рамките на своята търговска или професионална дейност.
§2. „Търговец” е всяко физическо или юридическо лице, което продава или предлага за продажба стоки, предоставя услуги или сключва договор с потребител като част от своята търговска или професионална дейност в публичния или в частния сектор.
§3. „Амбулантен търговец” — Търговец на дребни стоки, който пътува и продава на открито и на различни места.
§4. „Производител” е всяко физическо или юридическо лице, което:
а)
по занятие произвежда стоки в завършен вид или съществено променя или преправя стока с оглед пускането й на пазара;
б)
се представя за производител, като поставя върху стоката, опаковката й или върху техническата или търговската документация за нея своето име или фирма, свой производствен или друг отличителен знак.
§5. „Стока” е продукт на трудова дейност, който е предназначен за потребление или може да бъде използван от потребителя, дори и да не е предназначен за него, и който се доставя или предоставя при извършването на търговска дейност, независимо дали се предлага срещу заплащане, или безвъзмездно и дали е нов, използван или обновен.
§6. „Услуга” е всяка материална или интелектуална дейност, която се извършва по независим начин, предназначена е за друго лице и не е с основен предмет прехвърляне владение на вещ.
§7. „Потребителска стока” е всяка движима материална вещ, с изключение на вещите втора употреба - обект на публична продажба, когато потребителят е имал възможност да участва в продажбата.
§8. „Шум в околната среда” е нежелан или вреден външен звук, причинен от човешка дейност, в т. ч. шумът, излъчван от транспортните средства от автомобилния, железопътния, водния и въздушния транспорт, от инсталации и съоръжения на промишлеността, включително за категориите промишлени дейности по приложение № 4 към чл. 117, ал. 1 от Закона за опазване на околната среда , и от локални източници на шум.
§9. „Вредни ефекти” са отрицателните въздействия върху човешкото здраве.
§10. „Дискомфорт” е степента на раздразнение, създавана от шума в околната среда, определена посредством проучвания в тази област.
§11. „Локални източници на шум” са търговските обекти, увеселителните заведения, сервизите за услуги и други, разположени на територията, определена като урбанизирана територия по Закона за устройство на територията.
§12. „Показател за шум” е физична величина за определяне на шума в околната среда, която има връзка с даден вреден ефект.
§13. „Тиха зона в урбанизираните територии” е част от територия, където не се допускат стойности на показатели за шум, по-високи от граничните стойности.
§14. „Тиха зона извън урбанизираните територии” е територия, където не се допускат стойности на показатели за шум, причинен от транспорт, промишлена дейност или увеселителни заведения.
§15. „Повторно” е нарушението, извършено в едногодишен срок от влизането в сила на наказателното постановление, с което на нарушителя се налага наказание за същото по вид нарушение.
§16. „Системно” е нарушението извършено 3 /три/ пъти в рамките на една календарна година.
§17. ” Самоволно” е удължаване на работното време, извършено без подадено заявление съгласно изискванията на настоящата наредба.
§18. Съкратени наименования/абревиатури:
ОДБХ- Областна дирекция по безопасност на храните;
РЗИ- Регионална здравна инспекция;
ЗУТ- Закон за устройство на територията;
АПК- Административно- процесуален кодекс;
ЗОАРАКСД- Закон за ограничаване на административното регулиране и административния контрол върху стопанската дейност;
ЗТ- Закон за туризма.
ЗЗП- Закон за защита на потребителите
ЗАКЛЮЧИТЕЛНИ РАЗПОРЕДБИ
§1 Наредбата се издава на основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с:
1. Чл. 191, ал. 3 от Закона за защита на потребителите.
2. Чл.179, ал.1 от Закона за туризма.
3. Чл.56, ал.2 и чл.57а от Закона за устройство на територията
4. Глава III, Раздел II от Закона за местните данъци и такси.
5. Чл. 22 от Закона за защита от шум в околната среда.
§2 Администрирането и контролът по изпълнението на тази наредба се осъществяват от кмета на община Якоруда или оправомощени от него служители, както и от Участък Якоруда, при РУ Разлог.
§3 Всички вписани и издадени до момента документи, касаещи търговската дейност на територията на община Якоруда важат до изтичане на срока им или при настъпила промяна в обстоятелствата по извършваната дейност.
§4 Настоящата наредба е приета с Решение № 129 от Протокол ОбС № 09/20.12.2024 година на ОбС- Якоруда и влиза в сила в три дневен срок след обнародването й на официалния сайт на Община Якоруда.

